Փաշինյանի խոսքերով, այսօր Հայաստանում աղքատությունը շատ լուրջ խնդիր է, դրա հաղթահարումն առաջին հերթին կառավարության պատասախանատվությունն է, սակայն արդյոք կառավարությունը կարող է հաղթահարել մի ընտանիքի աղքատություն, որի անդամները որևէ բան չեն անում դրա համար. «Մենք պետք է մարդկանց քաջալերենք, ասենք՝ վեր կացեք և աշխատեք, որովհետև աշխատանքն ամենակարևոր բանն է: Այսօր որ գնում ենք մարզեր, մարդիկ հին իներցիայով ասում են՝ աշխատանք լինի, աշխատենք: Հետո մի քիչ հարցուփորձ ենք անում, իմանում ենք, որ 50 մետր այն կողմ աշխատանք կա»: